Nositeľ Nobelovej cenyNositeľ Nobelovej ceny

**Hans Albrecht Bethe** (\* 2. júl 1906, Štrasburg, Francúzsko – † 6. marec 2005, Ithaca, New York, USA) bol nemecký fyzik, jeden z najvýznamnejších 20. storočia. Vysvetlil princípy fungovania termonukleárnych procesov vo hviezdach, podieľal sa na vývoji atómovej bomby a bol známym bojovníkom proti šíreniu jadrových zbraní.

Životopis
---------

Hans Bethe sa narodil v nemeckom Štrasburgu, doktorát získal v roku 1928 na univerzite v Mníchove. Keď sa v 30. rokoch dostali v Nemecku k moci nacisti, bol donútený kvôli svojmu židovskému pôvodu opustiť miesto prednášajúceho na univerzite v Tübingene. V roku 1933 preto emigroval do Anglicka, neskôr sa usadil v Spojených štátoch, kde v roku 1935 nastúpil ako profesor fyziky na Cornellovu univerzitu, na ktorej zostal s niekoľkými malými prestávkami až do svojej smrti.

Počas 2. svetovej vojny pracoval najprv na MIT v projekte mikrovlnného radaru, potom v laboratóriách Los Alamos, kde sa zúčastnil na Projekte Manhattan na výrobu atómovej bomby. Po skončení druhej svetovej vojny pracoval s Edwardom Tellerom na projekte vodíkovej bomby, v rokoch 1956–1964 bol členom tímu vedeckých poradcov amerického prezidenta, v roku 1958 viedol tím, ktorý pre prezidenta vytváral štúdiu o jadrovom odzbrojení. Pomáhal s vyjednaním dohody so Sovietskym zväzom o čiastočnom zákaze jadrových testov z roku 1963 a fungoval aj ako neformálny vedecký poradca prezidentov Eisenhowera, Kennedyho a Johnsona.

Hlavná časť Betheho práce sa zaoberá teóriou atómových jadier, v priebehu rokov 1935–1938 študoval jadrové reakcie a účinné prierezy reakcií, zdokonalil Bohrov model atómu. Jeho práca ho priviedla k objavu mechanizmu reakcií, ktoré hviezdam dodávajú energiu. Najmä tieto výsledky mu roku 1967 priniesli Nobelovu cenu za fyziku.

V roku 1975 odišiel do dôchodku, pričom získal na Cornellovej univerzite čestný titul emeritný profesor.

V priebehu 80. a 90. rokov sa aktívne zapojoval do kampane za mierové využitie atómovej energie; v roku 1995 zverejnil otvorený list, v ktorom žiadal všetkých vedcov, aby „prerušili a odmietali" prácu na akejkoľvek časti vývoja a výroby jadrových zbraní. V roku 2004 podpísal s ďalšími 47 laureátmi Nobelových cien list podporujúci prezidentského kandidáta Johna Kerryho.

Bethe je tiež podpísaný ako jeden z autorov slávneho článku o teórii veľkého tresku, ktorý 1. apríla 1948 vydali Ralph Alpher a George Gamow; jeho meno pod článkom je však iba vtipom – George Gamow využil podobnosti ich mien s prvými písmenami gréckej abecedy (*alfa, beta, gama*).

Po Bethem je pomenovaná planétka *30828 Bethe*.

Referencie
----------

1. ↑  Alpher, R. A.; Bethe, H.; Gamow, G. (1948), „The Origin of Chemical Elements", *Physical Review* 73 (7): 803–804, doi:10.1103/PhysRev.73.803,
2. ↑  SCHMADEL, Lutz D.. *Dictionary of Minor Planet Names – (30828) Bethe*. [s.l.] : Springer Berlin Heidelberg, 2007. Dostupné online. ISBN 978-3-540-29925-7. S. 888.

Externé odkazy
--------------


|  |  |
| --- | --- |
| Portal | Fyzikálny portálAstronomický portál |

* Biografia na stránkách Los Alamos National Laboratory (po anglicky)
* Nobelova ceny za fyziku za rok 1967 (anglicky)

  


| * z
* d
* u
Nositelia Nobelovej ceny za fyziku |
| --- |
| 
* Cockcroft, Walton (1951)
* Bloch, Purcell (1952)
* Zernike (1953)
* Born, Bothe (1954)
* Lamb, Kusch (1955)
* Shockley, Bardeen, Brattain (1956)
* Jang, Li (1957)
* Čerenkov, Frank, Tamm (1958)
* Segrè, Chamberlain (1959)
* Glaser (1960)
* Hofstadter, Mößbauer (1961)
* Landau (1962)
* Wigner, Goeppertová-Mayerová, Jensen (1963)
* Townes, Basov, Prochorov (1964)
* Tomonaga, Schwinger, Feynman (1965)
* Kastler (1966)
* Bethe (1967)
* Alvarez (1968)
* Gell-Mann (1969)
* Alfvén, Néel (1970)
* Gabor (1971)
* Bardeen, Cooper, Schrieffer (1972)
* Esaki, Giaever, Josephson (1973)
* Ryle, Hewish (1974)
* A. Bohr, Mottelson, Rainwater (1975)

 |
| 
* 1901 – 1925
* 1926 – 1950
* **1951 – 1975**
* 1976 – 2000
* 2001 – 2025

 |

Autoritné údaje: * BnF: 12275191v
* GND: 118658662
* ISNI: 0000 0001 1023 7544
* LCCN: n50009103
* NK ČR: ola2002153070
* VIAF: 32057187
* WorldCat: lccn-n50009103